Karpotosios gyvatės

Karpotosios gyvatės (Acrochordidae) – primityvių vandeninių gyvačių šeima, paplitusi Australijoje ir Azijoje.

Šios gyvatės gyvena tik vandenyje, todėl neturi plačių pilvo žvynų, o akis dengia akiplėvė, Oda raukšlėta, plati ir atrodo, lyg būtų gyvatei per didelė. Gyvena upių, estuarijų dugne, kur iš pasalų medžioja vandens gyvius. Karpota oda leidžia sučiupti slidžias žuvis. Užauga nuo 60 cm iki 2,43 m ilgio.

Karpotosios gyvatės sutinkamos nuo Indijos ir Šri Lankos vakaruose, daugelyje Pietryčių Azijos kraštų, iki Naujosios Gvinėjos, šiaurės Australijos ir Saliamono salų rytuose. Gyvatės nyksta nes jų oda naudojama rankinių gamybai.

Išskiriamos 3 rūšys:
 Arafuros karpotoji gyvatė (Acrochordus arafurae)
 Mažoji karpotoji gyvatė (Acrochordus granulatus)
 Javos karpotoji gyvatė (Acrochordus javanicus)

Kategorija:Gyvatės